Alexander Papa III. confirmauit libertates  priuilegia Prædecessorum suorum Monasterio Cluniacensi,  locis ad ipsum pertinentibus,  alia, quæcumque libere concessa. Item quod nullus Episcopus vel sacerdos præsumat promulgare subsidium iudicij pro aliqua ordinatione vel consecratione altarium, vel Ecclesiæ, vel Missarum celebratione, nisi inuitatus fuerit. Sed liceat Monachis gradum ordinationis suscipere cuiuscumque voluerint,  placuerit. Item interdicitur sub pœna excommunicationis ne Episcopi vel Sacerdotes nos deprimant titulo iurisdictionis, vel vinculo excommunicationis a quocumque Episcopo. Si quis contrarium fecerit, maledictione perpetua ligetur, anatematizetur,  condemnetur. Et si qua ratio nequeat aduersus quemquam illorum terminari, iudicium Apostolicum requiratur. Item liceat Cluniacensibus fructus Ecclesiarum suarum percipere,  Presbyteros in eisdem eligere. Item poterunt Cluniacenses a quocumque Episcopo suscipere consecrationes Ecclesiarum  altarium. Obligatus anathemate pro eius sepultura, ac gratia alicuius vtilitatis  salutis benigniter recipiatur. Liceat eis recipere Monachos alterius Ordinis de licentia sui Superioris,  clericos. Item ibidem, Eligatur Abbas, qui ad ordinandum eum aduocent quemcumque Episcopum voluerint. Statuit et interdicit sub pœna excommunicationis, vt nulli liceat Monasteria Ordinis perturbare, nec imponere nouas consuetudines, sed Ecclesiæ eorum, decimæ, possessiones  cætera eorum bona permaneāt libera in perpetuum. Si quis contrauenerit,  nō emendauerit, satisfactione præmissa, careat dignitate honoris  potestatis. Et cognoscat se reum diuino iudicio,  fiat alienus a corpore  sanguine Domini Iesu Christi,  subiaceat vltioni in extremo iudicio. Et pax  benedictio sit seruantibus prædicta,  inueniant præmia æternæ pacis. Item Priuilegium eiusdem Alexādri Papæ III. Quod Prior amotus a suo Prioratu patiēter ferat, nec appellet. Nec locum habet electio vel confirmatio in Prioratibus. Et causæ quæ non fuerūt per Abbatem sopitæ, possunt per Capitulum generale Cluniacense terminari,  per Abbatem impetr. pug. Item Bulla Alexandri Papæ III. Quod sub anathemate Abbati thesauros Ecclesiæ Cluniacēsis, honores, possessiones, siue obedientias Monasterij, sine communi consensu Capituli vel sanioris partis distrahere, vel obligare non liceat. Item Bulla Alexandri, quod quando mandatur diœcesanis, quod prouideāt Clerici de beneficiis ad eorum collationem spectantibus, alioquin ad collationem aliorum per tales litteras non possunt prouidere de beneficiis Ordinis Cluniacēsis. Item Priuilegium Alexādri Papæ, in quo Prioratus de Paredo vnitur Ecclesiæ Cluniacensi. Et quod numerus Monachorum in dicto Prioratu obseruetur. Item Priuilegiū Alexandri Papæ, Quod Priores Ordinis Clun. non possunt litigare, obligare, permutare, nec alienare, Abbate irrequisito.